কেৰালাৰ বানত আৱদ্ধ হৈ পৰা প্ৰায় ১,৬০০ গৰাকী যাত্ৰী ত্ৰিবান্দ্ৰমৰ পৰা এখন বিশেষ ৰে'ল যোগে বৃহস্পতিবাৰে আহি গুৱাহাটী ৰে'ল ষ্টেশ্যনত উপস্থিত হয়।
এই যাত্ৰীসকলৰ মাজৰে বৰপেটাৰ এগৰাকী বাসিন্দা মজিবুল আলীয়ে অভিযোগ কৰে যে যদিও অসম চৰকাৰে কেৰালাৰ পৰা উভতি আহিবলগীয়া অসমৰ যাত্ৰীসকলক সকলোধৰণৰ সহায় আগবঢ়োৱাৰ কথা ঘোষণা কৰিছিল, তেওঁলোকে কিন্তু (মজিবুল আৰু বন্ধুসকলে) কোনো ধৰণৰ সহায় লাভ কৰা নাই।
" আমি নিজৰ পইচাৰে টিকট কাটি আহিছো আৰু যিসকল যাত্ৰীয়ে বিনা টিকটে ভ্ৰমণ কৰিছে তেওঁলোকৰ পৰা টিটিইয়ে ১২০০ টকাকৈ ভাড়া আদায় কৰিছে,"-মজিবুলে ব্যক্ত কৰে।
মজিবুলে কয় যে তেওঁ তেওঁৰ বন্ধুসকলৰ সৈতে যোৱা ১৯ আগষ্টত গুৱাহাটীলৈ যাত্ৰা কৰাৰ আগতে এৰনাকুলম ৰে'ল ষ্টেশ্যনত দুটি নিশা অনাহাৰে কটাইছিলো। " আমি গোটেই যাত্ৰাকালত কোনো বিনামূলীয়া খাদ্য বা কোনো সাহায্য সামগ্ৰী লাভ কৰা নাই,"-তেওঁ মন্তৱ্য কৰে।
আনহাতে, চেন্টাৰ অফ ট্ৰেড ইউনিয়নছ (চিটু)এ কেৰালাৰ পৰা আহি বৃহস্পতিবাৰে ৪ বজাত গুৱাহাটী ৰে'ল ষ্টেশ্যনত উপস্থিত হোৱা লোকসকলৰ মাজত বিস্কুট, কল আৰু খোৱা পানীৰ বটল বিতৰণ কৰিছিল।
অৱশ্যে, অসম ৰাজ্যিক দুৰ্যোগ ব্যৱস্থাপনা কৰ্তৃপক্ষই কেৰালাত আবদ্ধ হৈ থকা অসমৰ লোকসকলৰ বাবে- ০৩৬১-২২৩৭২১৯,০৩৬১-২২৩৭৪৬০ আৰু ৯৪০১০৪৪৬১৭ হেল্পলাইন নম্বৰ মুকলি কৰিছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
